
O Volapiikaflens valopo! 

Num at gaseda obsik binon balid, keli epreparob as redakan. 
Bo anu binosos potofik ad notukon desinis obik tefu futur biikota at. 
Asa buikumo, el „V6g Volapuka” as reided periodik soton diinon 
laibinukami Volapukigeba veratik. Pro atos podonupubons vodems 
dasamik se el „Volapukagased pro Nedanapukans” benosevadik. Ye 
Volapuk oblelbon volfon, jua gebans kosadamedoma at udablnons. 
Ad blofon atosi nendoto tradutods e lautots nullks Id opubons. 

Demadij kiped Volapuka med votik binon klellukam nomas ut, 
kels no pabepenons fa el Arle de Jong p6 lebuks omik. Demolo 
atosi, redak olalfovon notukami vestigas tefCi pats nesevadik Volapu* 
ka. On tef at Volapukan zlllk bal ememukom obi do utos, das bii yels 
anik rubrig: „Kleilukol6d, bego! sakadi obik!” (e poso tiadu „Grama* 
tagul”) palekibon, p6 kel saks de reidans tefCi noms Volapuka pabe* 
gespikons. Levudob reidanis ad donulifukon vonaoloveikodi at: 
sedolsos sakis olas medii pot leaktronik (logolsos ladeti dis tiad 
gaseda!) u medu .Facebook’! Ba seko igo dispute osuikons, p6 kels 
cifal e patadans nolaliegik votik okompenons. 

Cedij ob, blig nog votik Volapukanefa nutimik binos ad kipedon 
kulivi e jenotemi jafota ela Schleyer. Klu binosos vipabik ad piibon 
niinis do jenofots e posods lestimabik Volapukamufa vonadik. Nai 
atos gased obsik bleibonos jafidon as medom zesudik ad notukon 
sludis Volapukakadama attimik e nunian cifik tefu Volapukadins ti* 
mada obsik! 


Bii muls anik ereidob bevuresodo, das el „V6g Vpa” binon-la 
danaiitik. Levudob utanis, kels cedons otosi, ad niisedon materis Vo* 
lapukik okas ed ad vedukon dub atos gasedi obsik nitedikumi pro 
valans! Juiti dii reid valanes vipom redakan nulik: 

LIO TEILOY-LI VODIS LEN FIN KEDETA? 

Fa .Daniil Morozov’: vicifal. 

Po tonatotiseid suvo mutoy teil5n vodi len fin kedeta, dat 
vuspaduls binonsds pluuneplu leigiks e pad no logotonds 
nejdniko demu hogs tu gretiks in vddems. Hiel Arie de Jong 
buokalo epenom dd mdg somik tefu Volapuk in bagaf: 34 < 
ela „Gramat Volapuka” okik. Us enunom, das Jen fin kedeta 
vdd pateilon ai ad spikasilabs” (nedemdio pukasilabis sone* 
mik, sevabo binetis vddifomamik vdda, as sams: stamad, 
yumot). Revidan Volapuka egevom sami bal teila ad spika? 
silabs (Voslaspuk), ab no cedob, das sam te bal saidon (ye 
klulos, das spikasilab ai labon vokati). Bepenots lotografa 
tefu puks mddik ninadons budulis prolidik teila vddas len fin 
kedeta, bi din at liedo no binon fasiliko suemovik nen plans 
zuik. Ad kleilukdn sakadi at edupadob eli „Gramat Vola# 
puka” e yelodis primik deg ela „Volapukagased pro Nedana? 
pukans”. Niludob, das latikumo el Arie de Jong no plu 
abinom-la so kupalik, asa buikumo, pd vestig korakablogas, 
e tefu redakans latikum cedob, das anedemoms-la patis 
pulik somik. Bend! stabu kupedots obik steifulobds ad be? 
pendn nomis tefik Volapuka! 

1. If vdd pateilon len fin kedeta, tonats las tels blibons pd 
kedet balid, e tonats las tels pafeapladons sui kedet balid? 
fovik. Sams: patpronons, pa4ik, vo^kats, bknon, soa^sa, 
klufdo, laddffo, veratukafmi. 

Pd jenets somik vdds labu tonats fol kanons pateildn. 
Sams: la^bu, db^nu, de^mu, re4a. 

Semikna te primatonat (mal varbatima) ablibon len fin 
kedeta, sevabo: a^smokolo, e^koedom. 

Jenets somik no ekomadons in el „Gramat Volapuka”. 
Lecedob onis pdkis tonatotiseidanas fenik. 


Fovot ofovon. 

VOD VOLAPUKIK KINIK OBINON-LI 
MEMOVIKUN AD EL,MEME7 

Ma bespiks bevuresodik. 

Suk voda pla el ,meme' ba ovedon el ,meme' (konad) Volapu* 
kanefa. Bo ya dulon lunupikumo, kas mo yel bal (pu p6 Vola* 
pukagrup ela ,Facebook'). Asa el Hermann Philipps: cifal < anna 
akijpetom, subsati at seku nofum sinifa igo in Linglanapuk binos- 
la gudikum ad malon me foginavod: ,meme' < kobu lartig sone* 
mik: el. Fe vod tefik labon sinifis anik vemo distikis, sevabo (ma 
planad vodabuka di ,Oxford'): ,,1-ido, binet ut kuliva u sita kon* 
dota, kel paloveukon de posod bal lu votik medu zupad u mod 
votik no geradavik; 2-ido, magod, videodot, vodemadiled, e ret, 
kosomo cogedik binalo; <utos,> kelos pakopiedon e vifiko pa* 
spearukon fa gebans bevuresoda, suvo ko votukams pulik. 
Tumolog. On degyel: < pedutulon de vod Grikanapukik: 

,mimema' (sevabo: ut, kel pezupadol; pezupadolos) ko brefukam 
ad sumon lu vod: ,gene' (binet geradava)." 

Ad datikon vodi patik lonik Volapuka tefu suemod at mods 
valemik tel binons mogiks. Balido, kanoy demon tumologi, efe 
sinifi licinavoda Grikanapukik. Vatalolo atosi, hiel Radu Chinan 
emobom vodi: *zupddot. Vod at no jinon binon lonedik, bi te sek 
zijpada kanonov panemon *zupadot ma noms Volapuka; ab din, 
kel pazijpadon sis lunup, no kanon panemon me vod ot, do kano* 
nov panemon el ,meme'. Too daloyov nemon patofi elas ,memes' 
yufij poyumot seimik, as sams: *zupdd6f (mob fa el Daniil Mo¬ 
rozov), *zupddid (mob fa el Bobby The Penguin). Poso daloy 
lenyumon la stabavod omik poyumotis zuik (el *ot ad ,meme', el 
*av ad ,memetics', el *ik ad ladyek: ,memetic'). 

Telido, kanoy datikon vodi, dat ojononov binali suemoda tefik 
ma nolav e sinif gebofik leigatoda Linglanapukik. Kosomo el 

meme nutimo malon magodi sevadik ko nupenad, keli daloy vo= 
tukon pro muad e vobed cogedik. Kodu atos p6 Volapukagrup 
bevuresodatopa: ,Reddit' < el magod sis brefup pagebon as plaa= 
dot ela ,meme'. Nutimo els ,memes' papakons medu bevuresod, 
klu cifal emobom leigatodi: *bevuresodot (liedo tradutod kura= 
tikum ona no binonov ,meme', ab el ,Internet meme': sot balik 
elas ,memes'). El meme tefon volfi u votukami tikodas e tika* 
magotas, klu daloy gebon vodi: *volfasuemod (el Brian Bishop 
amobom fomi: *suemodavolf, ab me nulavod somik kanoyov 
nemon jenadi daglofa siamik ela meme). El Michael Everson 
amemukom obis, das el meme ma mod dabina in kuliv sumon ad 
virud (,thought virus'). Ba notodot metaforik: *til<odavirud < bU 
non-la saido suemovik. Tefu atos cifal apenom sokolosi: „Mobob, 
das gebobsos vodis bofik: eli „tikodavirud" pro utans, kels lofons 
vodedis bisarik e ba bosilo cogikis, ed eli ,meme' pro utans, kels 
tikons fefikumo." Kludo suk voda lonedik ya no efinikon. ■ 


SMILOBSOS! © 

Faraon. Glide! Kanob-li bonedon buo tabili p5 staudbp 
olas ad nem: .Sakrahotep’? 

Guvan. Dikolod nemi, bego! me tonats balposvotiko! 
Faraon. Eko! Bodil, killiens tel, lien vefafomik, sol, bodil 
donu, kap doga, skarabed. 



Mot. Liomodotikna mutob-li sagon ole, ad no tenukbn 
bradi olik love tab ven vilol 
dalabol-li linegi in mud ola? 

Son. Si! o motui! ab brad bine 
lunikum, ka lineg oba! 






IV:29:2020 


POEDOT. 

Fa hie!,Aleksandr Blok'. Petradutdl se Rusdnapukfa hiel,Oleg Temerov'. 
* * * 


Neit, lael, sutalampad, potek. 
Vol paelik anu jinon vanik. 

Igo pos lifayels kildeg 
Nos ucenon. Finod nonik. 

If deadoydv, uprimoyds lifi 

nulik, 

Val ojenon ddnu pd stad: 
Neit, gladdf fluma hulik, 
Pdtek, lael, sutalampad. 


Penul. 

Noch', ulica, fonar', apteka, 
Bessmyslennyj i tusklyj svet. 

Zhivi eshhjo khot' chetvert' veka - 
Vsjo budettak. Iskhoda net. 

Umrjosh' - nachnjosh' opjat' 

snachala 

I povtoritsja vsjo, kak vstar': 

Noch', ledjanaja rjab' kanala, 
Apteka, ulica, fonar'. 


1912, tobul, 10. 


ODELO, ODELO. 

Se Idlet tiddu „Poedots in prosad" fa hiel Ivan Turgenev. 

Kio nenkipadik, e nenamdfik, e nesiamdfik del tio alik pefelifaddi 
binon! Retodis kio nemddikis eposbinukon pos ok! Kio nensiamiko 
a stupiko dups at: bal pos votik < epasetikons nosdfio! 

E vuo men alik vilon dabindn; spalukon lifi oka, spelon oni, oki it, 
futuri... 01 beni kion speton tin futtir! 

Ab kikodo cedon-li, das dels votik okdmdl no osumons ad del at enu 

pefelifaddi? 

Too leno cedon osi. Valemo no Idfilon ad letikdn; e biton verato. 
„Sod! odelo, odelol..." trodon oki, jtis odel at odeifalon oni ini septil. 
Bend! tif ya obinoy in septil, tan nenvilado ostopedoy ad letikdn. 


1879, mayul. 

VIO PLIN SMALIK ASUKOM FLENIS. 
VOLAPUKAFLENIS. 

Fa .Daniil Morozov’. 

Bu muls anik ereidob bevuresodo, das proan ela .Latino 
sine flexione’ (latin nen gramatafinots) vilon tradutbn ini yufa* 
pukadisin at di .Peano’ eli „Plin smalik” fa el A. de Saint- 
Exupery e fabis anik fa el Aisopos ad propagidon budini oka. 
Pos nun et jinos Id ob, das mekavapukans nutimik distons de 
meugakompenans okas paseta tefu lautots pbpedikun. If un 
tumyel degzulid amutoy traduton ini pukadisin oka pleki: 
„0 Fat obas!” < ad blofon gebovi yufapuka okik, nu buukoy on 
tef at konoti do plin, kel alofom tavis bevuplanetik, e vobotis 
cogedik slafana konadik VonasGrikanik. Bo atos ebinon vobed 
neklerukama kulivik du yeltum epasetikol. Labo de tikadbp lite* 
rata zesudik somik Volapuk binon saido edaglofol e digadon 
larni. Danadu els .Johann Schmidt’ e .Hermann Philipps’ 
Volapukans kanons reidon fabis pemaniotol, e danadu el 
.Ralph Midgley’ eli ..Plin smalik”. 

P5 fovods redakana numa latik yela: 1999 < ela ..Sirku* 
lapenad” (gased, kel latikumo pefeablunedon ad el ..Vog Vola* 
puka”) el Ralph Midgley so aplanom, kikodo isludom ad tra* 
duton ini Volapuk vodemi at (boso ekorakob rigadi): 

Cifal:,Bishop’ egetom penedi de sol: ,Tom Heldt’ < se zif: 
,Kier (Deutan). Eko! setrat se pened omik: 

„Tradutod latinik buka dis tiad: „Plin smalik” < jinon binon 
popedik in Greta^Britan. Spodan Lireyanik in Deutan anunom 
obe do tradutod at, ven asukob tradutodi gaelik. In Deutan 
dido no sevoy do dabin ona. Igo latinitidans fol oba asevons 
nosi do at, jus egetons oni de ob asa legivoti. Bi dabinon in zif 
oba bur sperantik, edagetob tradutodi de on, do no kanob suet 
mon igo vodi ball Nu binon turn olas asa kevolapukanas ad 
traduton buki ot ini puk olsik. Kanob nunon ole, das ma plak 
oba el „Plin smalik” binon vemo fasilik ad patraduton, bi pelau^ 
ton me vods balugik, e binon vemo brefik. I binon mu cogedik. 

(Elarnob Nedanapuki on mod at bua eprimob ad konletdn 
dabukotis in puks difik bu tim lunupik.) Dabinons konletans da 
vol lolik, kels ovilons dalabon tradutodi Volapukik. ” 

Spelob ladbfiko, das ojuitobs venturis piina smaiik! 

Pos beg et el Ralph Midgley: kadaman a guvan buatiks 
Volapukanefa, stimakadamal sis dekul yela: 2015 < aprimom 
vobi oka tefu tradut konota pemaniotol. Balidnaedo tradutod at 
panotukon de yel: 1999 juesa 2002 medu el „Sirkulapenad”. 
Tradutan modadilo balposvotiko abejafom kapiti bal a mul. 
Kapits anik sotula et nu binons tuvoviks bevuresodo (sevabo: 
kapits de 1 juesa 6, 8, 9, 10, de 12 juesa 15, 20, 24, 25, dll 
kind a latik kapita: 26). Pos yels anik tu 2008, yulul, 1, el Ralph 
it p6 nunedaragiv ela ,Yahoo’ epubom dokumi vodemi lolik 
tefik ninadoli. Nuned et alabon te vodemi nen magods lau* 
tanik. Magods at palecedons dlls nedeteilovik buka; def magos 
das sevadik p6 tikodayumats modik nemogukon reidani ad 
suemon vodemi. Klu bua reidan kupalik aprimonbv ad juiton 
tradutodi, asotonos nupladon ini dokum nelolofik magodis 
zesudik. Vobi at eduinom Volapukaflen: ,Michele De Russi’, e 
peso enotukom bevuresodo vbdemi Volapukik ko magods un 
gustui ela 2018. Id elaukom tradutodi setemas anik, kels ekius 
ladons defon. Sis ettim sotui ebo et tradutoda binon sevadik 
bevu Volapukans nutimik. 

Seku kods seimik bu pub telid un yel: 2008 < el Ralph 
Midgley evotabevobom stabofiko tradutodi okik. Kapits primik 
zul sovemo distons de uts redakamasotula gasedik, asva pe* 
tradutons-la donuamo. Oils retik buka ejinons pakorakon. 
Liedo p6 jenets modikum sotui balid tradutoda binon balu* 
gikum, suemovikum e veratikum (do i labon dofis). Tradutan 
ajinom steifon ad gebbn vodis nesuvofikum, nulavodis 
nezesudik (bi vods calofik sevadik ya adabinons). Zuo apris 
mom tusuvo ta noms Volapuka ad gebadon datifi. I bukapoks 
nulik modik asuikons, igo numats akomadons pla tonats sumik 
ma fom. Mutob konstaton, das el Ralph Midgley vemo eba* 
dukumom tradutodi okik. Semikna so binos, das mutoybs jelon 
vodemi legudikta lautan ona. 

Finu yel: 2019 < lofan bal buka: „Plin smalik” < a bo kons 
letan tradutodas vobota ot ini puks difik epenom cifale attimik 
ad sakon, va tradutan u Volapukanef calofiko proibons ad 
gebon on mod seimik sotuli Volapukik konota fa el de Saint- 
Exupery. Seku atos ekiulados, das el „Plin smalik” demu beno* 
sevad rigada Fransanapukik okanon-la vedon bal vodemas 
Volapukik popedikun, ed obinosos vipabik ad menodon tradu* 
todi dabinik, dat Volapukans futurik okanons fasiliko suemon 
vodemi fa el de Saint-Exupery ed igo dibatukon noli okas 
Volapuka medu reid buka nitedik. Diseinu atos sis yanul ayela 
ob e cifal akevobobs ad korakon tradutodi ela Ralph Midgley. 
P6 nums fovik ela „V6g Volapuka” tradutod at pekorakol popus 
bon ad sadunon boso dabini modayelik vodema mu dofika. 

Zao bu yels teldeg plin smalik aspikom medu Volapuk boso 
pimiukol. Ed eko! fino eprimom ad spikon so veratiko e 
notodiko, asva alminutiko konsalidomov lebukis fa el de Jong. 
Binos balugalik ad buocedon, das danadu atos ek balidnaedo 
oluimukon-la me drens seku kelied kol renar bukapadi, ab 
valikos okanon-la jenon. 
















